امریکا پرزیدنتی دونالد ترامپ ایرانین نفت تیجارتینه قارشی تحریم لری تدریجا حیاتا کئچیره‌جک‌لرینی و دونیادا نفت قیمت‌لری‌نین یوکسلمه‌سینی ایسته‌مه‌دیگینی دئییب.
آغ ائوده ایران تحریم لرینه دایر آچیقلاما وئرن ترامپ تحریم لر ایله ایرانین نفت صادراتی مسئله‌سینی بیر-بیریندن آیری قیمتلندیردیگینی وورغولاییب.
ایرانا قارشی چوخ گوج‌لو و سرت بیر موضع ده اولدوق‌لارینی بیلدیرن ترامپ "ایرانا قارشی بو گونه قدرکی ان گوج‌لو تحریم لری تطبیق ائتمیشیک، آنجاق نفت مسئله‌سینده بیر آز یاواش حرکت ائتمک ایستییریک، دونیادا نفت قیمت‌لری‌نین یوکسلمه‌سینی ایستمیرم" دئییب.
دیگر طرف‌دن امریکا خاریجی ایشلر ناظیری مایک پمپئو ایرانا تطبیق ائدیلن تحریم لر ایله علاقه‌لی اؤزونون تویتر صحیفه‌سینده یازیب کی، امریکا ایران خالقی ایله هم رای‌لیک ایچری‌سینده‌دیر. 40 ایله یاخین زامان‌دیر ایقتیصادیاتین سهو ایداره‌سی و قانونا ضد حرکت‌لرین منفی نتیجه‌لریله ان چوخ ایران خالقی قارشی-قارشییا قالیب. ایران رژیمی‌نین سؤیله‌دیک‌لری‌نین عکسینه تحریم لر قیدا، تاریم، داوا و طیبی وسائل لارین ساتین آلینماسینی احاته ائتمیر.
قئید ائدک کی، امریکا دونن 2015-جی ایلده ایمضا‌لانان نوکلئر پروقرامینا دایر موقاویله ایله سون قویولان ایرانا تحریم لرین انرژی، مالیه و گمی نقلیاتی سئکتورلارینی احاته ائدن ایکینجی حیسه‌سینی یئنی‌دن تطبیق ائتمه‌یه باشلادی.
